Ungabovuma omunye umuntu akumoshele isikhathi empilweni. Kunabantu ababuyiselana emuva bese uyazisola futhi sekumosheke isikhathi sakho. Awumbuze ukuthi njengoba wayesethe akasakufuni, sekubuye kwashintshaphi, yini le esibuye yaphendula amatafula.
Ngeke ngikuthathele isinqumo mayelana nokuthi buyela kuyena noma qha, kodwa isiyalo engikunika sona sithi ubomqaphela umuntu okushiyayo bese kuthi uma esexakekile lapho kade ekhona bese ekhumbula wena.
Uma ngingakutshela nje, ngimbona engumuntu ongenalo uthando lweqiniso - kuyacaca ukuthi ubekuthanda ngoba usebenza.
Mhlambe kuyokusiza ukuba ukhohlwe nguye uqhubekele phambili nempilo ngoba usekukhombisile ukuthi uluhloboluni lukapende. Kodwa-ke isinqumo sizothathwa nguwena. BENGIPHILA kahle nonina womntwana wami, sixatshaniswe ukuthi ngithi ngeke ngimnike imali ngoba kukhona lapho ngifuna ukukhokha khona. Akasangikhulumisi ungincisha nenkonzo yasekamelweni. Ngenzenjani?
Uma kungukuthi nanihlanganiswe yiyona imali, nakanjani uma ungasamniki ngeke akwazi ukukujabulisa naye. Luyahlupha uthando olungenaso isisekelo somuzwa ojulile wothando, lubhidlika kalula. NGINENKINGA, umuntu engithandana naye uthi uzoganwa yisithembu ngoba unewele elenda manje kumele aganelwe lona. Ngiyazisola ukuthi mhlawumbe ngenza iphutha ngoba angisidingi isithembu.
IMPENDULO: Dadewethu musa ukulokhu uzimoshela isikhathi ngokuzisola. Usekutshelile ukuthi ufuna ukuganwa yisithembu kanti nawe uyazazi ukuthi awufuni ukuba sesithenjini - thatha isinqumo-ke esikufanele.
IMPENDULO: Angiluzwa kahle udaba lwakho kodwa ngiyezwa ukuthi ukhala ngokuthi akasalubambi ucingo uma umfonela. Enginesiqiniseko sakho ukuthi uma umuntu engalubambi ucingo kodwa ebe ebona ukuthi uyamshayela, usuke engafuni ukukhuluma nawe.
Mhlawumbe awuthi ukuma ukumxina ngocingo - uma kuhamba isikhathi mhlawumbe kuyofanele uvele uxolise inhliziyo, ukhohlwe ngaye.